b'\n_START_ARTICLE_\nLuigi Luzzatti\n_START_PARAGRAPH_\nLuigi Luzzatti (Venezia, 11. o\xc5\xbeujka 1841. \xe2\x80\x94 Rim, 29. o\xc5\xbeujka 1927.) bio je talijanski politi\xc4\x8dar i ekonomista. U periodu od 1910. do 1911. obna\xc5\xa1ao je du\xc5\xbenost premijera italije. Luzzatti se izme\xc4\x91u ostalog borio za jaku socijalnu politiku i za razvoj zadruga koje su mogle udovoljiti potrebama onih koji su bili u nepovoljnom polo\xc5\xbeaju. Zalagao se za protekcionisti\xc4\x8dku politiku Italije._NEWLINE_Luzzatti je ro\xc4\x91en u zemljoradni\xc4\x8dkoj obitelji i studirao je ekonomiju u Padovi. Njegova predavanja o ekonomiji privukla su pozornost tada\xc5\xa1nje austrijske vlade i bio je zamoljen da napusti zemlju. Profesor u Milanu postao je 1863. godine._NEWLINE_Njegova vladavina bila je kratkog vijeka i smatran je slabim premijerom. Luzzatti nije bio \xc4\x8dlan ni jedne vlade tijekom Prvog svjetskog rata, no nastavio je raditi kao savjetnik u vladi cijelo vrijeme._NEWLINE_Luzzatti se zalagao za slobodu vjeroispovjesti i napisao je knjigu Dio nella libert\xc3\xa0 (Bog na slobodi).'